2003ஆம் ஆண்டு நவம்பர் ஐந்தாம் நாள் நியூயார்க் நகரத்தில் ஒரு யூத மாநாட்டில், அண்மைக் காலமாக யூத எதிர்ப்புப் போக்கு உயிர்த்தெழுந்திருப்பதற்கு, இஸ்ரேல் மற்றும் ஐக்கிய மாநிலங்களின் கொள்கைகள் மற்றும் தம்மைப் போன்ற வெற்றிகரமான யூதர்கள் ஓரளவு காரணம் என்று சொரெஸ் உரைத்தார்.
ஐரோப்பாவில் யூத எதிர்ப்புப் போக்கானது புத்துயிர் பெற்றுள்ளது. புஷ்ஷின் நிர்வாகம் மற்றும் ஷரோன் நிர்வாகம் ஆகியவற்றின் கொள்கைகளே இதற்குப் பங்களிப்பதாக உள்ளன. இது தெளிவாக வரையறுக்கப்பட்ட யூத-எதிர்ப்பு அல்ல; ஆனால், இது யூத-எதிர்ப்பாகத் தன்னை வெளிப்படுத்திக் கொள்கிறது.

இதைத் தொடர்ந்து, "தி நியூயார்க் ரெவ்யூ ஆஃப் புக்ஸ்" என்னும் இதழுக்கான ஒரு கட்டுரையில், சோரெஸ் இவ்வாறு வலியுறுத்தினார்:
இஸ்ரேலின் எதிரிகள் பரப்புகின்ற புனைவுகளை நான் நம்பவில்லை. யூத எதிர்ப்புப் போக்கிற்கு நான் யூதர்களைக் குற்றம் சாட்டவில்லை. யூத எதிர்ப்புப் போக்கு என்பது இஸ்ரேல் பிறப்பதற்கு முந்தைய கால கட்டத்திலேயே உருவாகி விட்டது. யூத எதிர்ப்புப் போக்கிற்கு இஸ்ரேலின் கொள்கைகளோ அல்லது அக் கொள்கைகளின் எதிர்ப்பாளர்களோ பொறுப்பாகக் கொள்ளப்படக் கூடாது. அதே நேரம், இஸ்ரேலைப் பற்றிய பார்வைகளை இஸ்ரேலின் கொள்கைகள் பாதிக்கின்றன என்று நான் நம்புகிறேன்; மேலும், யூத சமூகத்தைப் பற்றிய கருத்துக்கள் மாறுபட்ட கருத்துக்களை அடக்குகிற இஸ்ரேல்-ஆதரவுக் குழுமங்களின் வெற்றியினால் பாதிக்கப்படுகின்றன.
குடும்பம்
யூத எதிர்ப்புப் போக்கு மீதான கருத்துக்கள்
பிற நாட்டில் குடியேற்றம்
ஆப்பிரிக்கா